
REPUBLIKA HRVATSKA
TRGOVAČKI SUD SPLIT
Split, Sukoišanska 6

									23 ST-1474/2015



U   I M E   R E P U B L I K E   H R V A T S K E

R J E Š E N J E


Trgovački sud u Splitu, po sudskom savjetniku Lariju Glavašu, odlučujući o zahtjevu Financijske agencije, RC Split, Mažuranićevo šetalište 24 b, Split, za provedbu skraćenog stečajnog postupka nad dužnikom POTOČINE d.o.o., Split, Dubrovačka 20, OIB: 94452271748, dana 14. listopada 2016. godine


r i j e š i o   j e


Odbacuje se zahtjev predlagatelja za provedbu skraćenog stečajnog postupka nad uvodno navedenim dužnikom.


O b r a z l o ž e n j e


Predlagatelj je 30. listopada 2015. godine podnio zahtjev za provedbu skraćenog stečajnog postupka nad dužnikom POTOČINE d.o.o., Split, Duborvačka 20, OIB: 94452271748.

Nakon primanja zahtjeva za provedbu skraćenog stečajnog postupka, sud je u skladu s odredbom čl. 430. Stečajnog zakona (NN br. 471/15, dalje: SZ), pribavio podatke iz sudskog registra za uvodno naznačenog dužnika.

Uvidom u stečajni predmet broj: St-487/2015, utvrđeno je da je nad navedenim dužnikom otvoren stečajni postupak 13. listopada 2016. godine. 

Prema odredbi članka 2.stavak 2. SZ-a, stečajni postupak provodi se radi skupnoga namirenja vjerovnika stečajnoga dužnika, unovčenjem njegove imovine i podjelom prikupljenih sredstava vjerovnicima. 

Po prirodi stvari nije moguće istovremeno provoditi više stečajni postupaka nad istim dužnikom jer bi se time onemogućilo skupno namirenje vjerovnika.

Kako je nad uvodno navedenim dužnikom već otvoren stečajni postupak (po ranije zaprimljenom prijedlogu za otvaranje stečajnog postupka od 14. 10. 2015. godine, a kako to proizlazi iz podataka pribavljenih u stečajnoj pisarnici ovog suda), a nema ni uvjeta za spajanje predmeta zbog uvodno navedenih razloga, to je ovaj sud odlučio kao u izreci rješenja primjenom odredbe članka 194. Zakona o parničnom postupku (Narodne novine br. 53/91, 89/14), a u vezi s člankom 6. SZ-a, jer nisu ispunjeni uvjeti za provedbu skraćenog stečajnog postupka kako to propisuju odredbe SZ-a.



Split, 14. listopada 2016. godine



								SUDSKI SAVJETNIK

								Lari Glavaš
								

POUKA O PRAVNOM LIJEKU:

Protiv ovog rješenja dopuštena je žalba. Žalba se može izjaviti u roku od 8 (osam) dana od dana primitka rješenja, pismeno u 4 (četiri) primjerka putem ovog suda. O žalbi odlučuje sudac pojedinac ovog suda sukladno odredbi članka 436. stavak 2. SZ-a.


DNA:

· predlagatelju
· e-Oglasna ploča suda
· spis

